Den Vest-Sjællandske Avis, 1816-06-15
Den sidste store Ulykke, som indtraf i det danske Rige, var Afbrændelsen af Byen Marskal paa Ærøe; de Afbrændte har fundet en velvillig og rigelig Understøttelse, især fra Kiøbenhavn, Fyens Stift og Flensborg; i Følge offentlig Bekiendtgiørelse beløbe de indkomne Gaver sig den 30te Marts d. A. til 14158 Rbdlr. N. V.; 2151 Rbdlr. rede Sølv; 216 Tdr. Rug; 449 Tdr. Byg og Malt; og 18 Tdr. Ærter, og til 18de Mai d. A. havde Hr. Hempel i Odense indsamlet 2 Rbdlr. 54 s. Sølv og 3292 Rbd. 58 s. N. V.; hvoraf de 500 Rbd. indsamledes ved en Concert, som Baron Juel Brockdorf lod opføre d. 18 Marts i Messinge Kirke til de Brandlidtes Fordeel; den smukke og store Landsbyekirke var oplyst med over 300 Lys og prydet med smagfulde Guirlander, af alle Slags Grønt. – En anden offentlig Fest, hvis Formaal var at indsamle Gaver til Trængende var Opførelsen af Syngestykket, Viinhøsten, paa det Kongelige Theater d. 4 Mai, til Fordeel forden efterladte Hædersmands Knudsens Enke og Børn; efter Stykkets Slutning traadte Skuespilleren Hr. Foersom frem og tolkede i en smuk af ham selv forfattet Epilog den Afdødes Roes. Vi erfare nu at en saadan aarlig Benefice er Enken tilstaaet; men at hun foruden denne og en meget ubetydelig Enkepension af den almindelige Enkecasse, har intet videre med den Afdødes Søster og 5 ganske uforsørgede Børn at leve af. En Committer har derfor dannet sig, som bestaaer af de Herrer Liebenberg, Tvermoes, Wodersøe og Nielsen, for over hele Landet eengang for alle at indsamle Biedrag til et Understøttelses-Fond for den Afdødes Efterladte, og til Belønning for Knudsens Fortienester af Fædrenelandet og Menneskeheden; men, uden i nogen Maade at vilde miskiende og nedsætte disse, skulde man da være ubeføiet til at sige: at denne Foranstaltning synes at være vel stor, naar Jndbydelsen strækker sig videre end til dem, som har nydt godt ved Knudsens Bestræbelser, og siden ere komne i Velstand; thi hvormange Mænd gives der ikke, som har opfyldt langt besværligere Pligter mod det Offentlige, end Knudsen, som ikke har stiftet mindre godt i Staten; men hvoraf Virkningerne ikke ere i Hine faldende, og hvis Efterladte ere i en ligesaa trængende Tilstand. Det være ikke sagt for i dette Tilfælde at holde denne Yttring af den offentlige Godgiørenhed tilbage; men appelleres der for ofte og for meget til denne, saa vil man derved give Anledning til, at den ofte ikke vil give sig tilkiende i de Tilfælde, hvori det maatte være meest magtpaaliggende. – J Følge en Bekiendtgiørelse fra Hs. Excellence, Hr. Admiral Winterfeldt, er i afvigte Aar og indtil Marts Maaneds Udgang dette Aar, skiænket til Trøstens Boelig, af Hs. Excel. Statsminister Grev Godske Moltke, i Anledning af Hs. Majestæts lykkelige Hiemkomst fra Wien, 5 kongelige Obligationer, hver paa 100 Rbd. S. V.; af Contreadmiral Risbrigh 30 Rbd. N. V., og af Krigsraad Colsmann, 4 Rbd. Stiftelsen skylder til Overformynderiet endnu 1700 Rbd. S. V. – En Efterretning om Etatsraad Ole Dalsgaards Legat ved Frederiks Hospital, er i Aar bleven meddeelt i Coll. Tidenden, No. 19; heraf sees, at dets rentebærende Fonds udgjorde ved Udgangen af Aaret 1814 23,340 Rbd. S. V. og 500 Rbd. N. V.; af dets Jndtægter i Aarvar 1763 Rbd., og at dets Beholdning ved Udgangen af Aaret 1815 udgjorde 23,340 Rbd. S. V. og 850 Rbd. N. V. Legatet begyndte at virke d. 17de Febr. 1800, og fra den Tid af og til 31 Dec. 1815. har det forhiulpet i Alt 1133 fattige Syge til frie Kuur og Pleie. – J Odense hos Hempel er udkommet et Avertissement for den Steenfeldtske Familie, angaaende Aarsagerne til det Steenfeldtske Familielegats Forflyttelse og Renternes Udeblivelse i Aarene 1813 og 1814 m.v., sælges hos Hempel og hos Schubothe i Kiøbenhavn for 72 Rbsk.